b'\n_START_ARTICLE_\nBeavis ja Butt-head\n_START_SECTION_\nHahmot\n_START_PARAGRAPH_\nBeavis on vaaleatukkainen ja pukeutuu Metallican t-paitaan. Butt-Head on ruskeatukkainen ja k\xc3\xa4ytt\xc3\xa4\xc3\xa4 AC/DC-yhtyeen paitaa. Sarjakuvaversiossa, jota on my\xc3\xb6s suomennettu, on joskus paidoissa b\xc3\xa4ndilogojen tilalla lukenutkin Death Rock ja Skull. N\xc3\xa4m\xc3\xa4 kaksi eroavat hieman my\xc3\xb6s siit\xc3\xa4, ett\xc3\xa4 Butt-Head on hieman Beavisia pidempi.\n_START_SECTION_\nSpin-off\n_START_PARAGRAPH_\nSarjasta erosi omaksi spin off -sarjakseen Beavisin ja Butt-headin luokkatoveri Daria samannimiseen TV-sarjaan, tosin Mike Judge ei kuitenkaan osallistunut tuon sarjan tekemiseen. Nyky\xc3\xa4\xc3\xa4n h\xc3\xa4n tekee teksasilaisten l\xc3\xa4hi\xc3\xb6el\xc3\xa4m\xc3\xa4\xc3\xa4 parodioivaa Kukkulan kuningas -sarjaa, jonka p\xc3\xa4\xc3\xa4henkil\xc3\xb6 Hank Hill sai paljon vaikutteita Beavisin ja Butt-headin vanhalta naapurilta Tom Andersonilta, jonka ulkon\xc3\xa4k\xc3\xb6 ja \xc3\xa4\xc3\xa4ni ovat l\xc3\xa4hes samat kuin Hank Hillill\xc3\xa4.\n_START_SECTION_\nVastaanotto ja arvostelu\n_START_PARAGRAPH_\nWizard Magazine listasi vuonna 2001 Beavis ja Butt-headin sijalle 59 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 5.'